JAS พุ่งเกือบ 8% ราคาสูงสุดในรอบ 1 ปี 8 เดือน
JAS พุ่งเกือบ 8% ราคาสูงสุดในรอบ 1 ปี 8 เดือน ล่าสุด ณ เวลา 16.00 น. ราคาอยู่ที่ 7.80 บาท บวก 0.55 บาท หรือ 7.59% สูงสุดที่ 7.90 บาท ต่ำสุดที่ 7.20 บาท มูลค่าซื้อขายที่ 1.69 พันล้านบาท 
27 ต.ค. 2559

ผู้สื่อข่าวรายงานว่า ราคาหุ้นบริษัทจัสมิน อินเตอร์เนชั่นแนล จำกัด (มหาชน) JAS ณ เวลา 16.00 น. ราคาอยู่ที่ 7.80 บาท บวก 0.55 บาท หรือ 7.59% สูงสุดที่ 7.90 บาท ต่ำสุดที่ 7.20 บาท มูลค่าซื้อขายที่ 1.69 พันล้านบาท 

นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ราคาJAS ปรับตัวขึ้นอย่างเห็นได้ชัดในช่วงบ่ายนี้ ขณะนี้ยังไม่ทราบมาจากปัจจัยใดชัดเจน แต่หากมองในแง่สัญญาณทางเทคนิคแสดงให้เห็นว่ายังไปต่อได้อีก เนื่องจากวอลุ่มเทรดที่เข้ามามาก ถือว่าสัญญาณเทคนิคดี โดยมีแนวรับ 7.40 บาท ส่วนแนวต้าน 8.00 บาท
ด้าน บล.กสิกรไทย ระบุในบทวิเคราะห์ฯว่า JAS เตรียมจะประกาศผลประกอบการไตรมาส 3/59 ในสัปดาห์นี้
อนึ่ง นายพิชญ์ โพธารามิก ประกาศทำ Tender offer เสนอซื้อหุ้น JAS และใบสำคัญแสดงสิทธิที่จะซื้อหุ้นสามัญ (วอร์แรนต์) โดยเสนอซื้อหุ้น JAS ที่ 7.25 บาทต่อหุ้น และ 3.68 บาทสำหรับ JAS-W3 ในช่วง 29 ก.ย. – 3 พ.ย.59